Astrologia

## **Introducció**

A Arender hi ha una disciplina pseudo màgica poc reconeguda anomenada astrología. Si bé ningú en sap exactament el seu origen, aquesta ha estat practicada al llarg de generacions i, fins i tot, ha tingut èpoques de popularitat. En l’actualitat, per això, es veu més com una eina de prediccions barates o una manera desfasada d’atribuir a persones una explicació per les seves actituds.

Els seguidors d’aquestes creuen que els elements meteorologics que succeeixen durant el part d’una persona influencien la seva forma de ser i la seva bona fortuna. Anomenen a aquests fenòmens horòscops i els asignen una tipología de magia que coincideix amb els atributs més rellevants.

A partir d’aquí creen sinergies entre ells i diuen poder predir la compatibilitat amorosa, la fortuna, i, fins i tot, futur pròxim. Els més entesos fins i tot tracten amb ascendents, cartes astrals i altres tipus d’eines.

Es diu que, amb prous coneixements per canalitzar l’energia, i amb l’ajuda d’un pèndol en sincronía amb un mateix tothom pot arribar a llançar la magia de nivell 0 Detectar Horòscop.

## Horòscops

###### **Alat** - (LB)

Fenomen astral: Estol d’ocells

Magia asignada: Conjuració

Característiques: lideratge, protecció, honestedat, directe

**Descripció:**

El primer fenomen que veuen els ulls dels Alats és el volar dels ocells. Ordenat, fixe, amb un objectiu un líder que els porta cap a ell. Un exemple que marca la vida dels Alats i les seves decisions.

A vegades despreciats pel seu alt sentit de la justícia i marcats com a intransigents són poques les persones que entenen la veritable virtut dels Alats. I és que aquests són més exigents amb ells mateixos que amb els altres. No és poc comú veure a un Alat carregar-se més coses a l’esquena de les que hauria però, per a ells, veure que tothom ha pogut arribar al seu objectiu és recompensa suficient.

###### **Albal** - (NB)

Fenomen astral: Sortida del sol

Magia asignada: Abjuració

Característiques: mediador, ordenat, compassiu, neutral

**Descripció:**

Les persones nascudes a la sortida del sol són càlides com l’inici del día. Coneixen tant les veritats del dia com les de la nit. La seva primera experiéncia es el equilibri. És per això que sempre tindran en compte als altres i buscaran la conciliació sempre que sigui possible.

Els Abals són reconeguts per estar còmodes en l’ordre i els entorns tranquils. No obstant no tenen problemes en donar la cara quan és necessari. Si el que vols és pau i seguretat a la teva vida són les persones indicades. Això sí sigues conscient que sempre et posaran per davant de les seves pròpies necessitats i això pot fer apagar la seva tenue llum. Recorda dona’ls-hi un descans de tant en tant, perquè els Abals també necessiten recarregar.

###### **Irisat** - (CB)

Fenomen astral: Arc de sant martí

Magia asignada: Transmutació

Característiques: perseverants, decidits, oportunistes, positius

**Descripció:**

Els Irisats han nascut després de tempestes i han vist la bellesa que ve després d’aquestes. Saben que al mal temps s’ha de posar bona cara ja que sempre hi haurà una oportunitat amagant-se.

És per això que generalment seran sempre els primers en llançar-se cap als problemes. Això fa que alguns els prenguin per inconscients, cap de pardals o, fins i tot, avariciosos. Però si miressin als seus ulls, veurien la verdadera raó: L’anticipació del que els esperarà després.

Si el que vols és trobar una sortida d’un problema infranquejable i les decisions t’estan deixant immòbil parla amb un Irisat i t’ensenyaran el camí.

###### **Estelat** - (LN)

Fenomen astral: Pluja d’estels

Magia asignada: Transmutació

Característiques: perfeccionistes, lògics, manetes, inventius

**Descripció:**

Els Estelats van néixer veient les possibilitats del cel estrellat. Saben que tot té més d’un estat i estan disposats a trobar-los tots. A vegades il·luminats per un flash d’inspiració, altres després d’un llarg període d’estudi, es tancaran en les seves sales de creació per treure una nova idea a la llum.

Sovint son les persones “estranyes” dels grups però aquells que aprenen a gaudir de la seva caòtica ment acaben apreciant la seva importància. Com a consell, si un estelat et diu que té una idea, paga la pena d’escoltarla. Però si et vol fer provar quelcom sense abans explicar’t-ho, millor que diguis que no, perquè mai en sabràs el resultat fins que passi.

###### **Saros** - (TN)

Fenomen astral: Repetició d’una acció

Magia asignada: Divinació/cronomàgia

Característiques: magia, coneixedors, empàtics, anticipació

**Descripció:**

La primera experiencia dels Saros al entrar al món es la de la repetició ja sigui d’un so, un moviment, un sentiment… És per això que entenen que el món està guiat per patrons similars però únics tots ells.

Els Saros buscaran conscient o inconscientment aquelles coses úniques en el comú i aprendran a veure més enllà de la superficie. És per això que si el que busques és algú que et comprengui o t'adverteixi dels perills seran els teus millors aliats.

Això sí, ni se t’acudeixi subestimar-los, perquè els Saros es prenen molt seriosament els seus sentiments i coneixements i n’estan extremadament orgullosos.

###### **Creixent** - (CN)

Fenomen astral: éssers vius creixen a prop

Magia asignada: Encantament

Característiques: felicians, afortunats, lliures, despreocupats

**Descripció:**

Els creixents han vist de primera mà la joia que porta la vida. Son conscients de tot el que les pot oferir i és per això que la viuen amb un somriure. Es d’ells d’on neix la frase “La fortuna somriurà al que li somriu fins i tot quan no està”.

Sempre sense temor, els creixents, veuran les millors parts de la vida i ajudaran al benestar del seu voltant. Això sí, la seva despreocupació aparent i la seva positivitat poden arribar a ser les seves pitjors enemigues en segons quines circumstàncies.

I es que no és estrany veure a un creixent rebent un cop de puny d’algú frustrat.

###### **Ascendent** - (LM)

Fenomen astral: peix remontant un riu

Magia asignada: Conjuració

Característiques: poder, confiança, força, presencia

**Descripció:**

Diuen que les criatures, al néixer, és quan tenen els sentits més aguditzats. El seu primer impacte amb el món els permet viure-ho tot per primer cop. És per això que no és estrany que una criatura pugui arribar a escoltar el remontar dels peixos tot i estar a llargues distàncies. Aquest és el cas dels Ascendents.

La primera experiencia dels ascendents amb el món es la explosivitat, la força, la determinació. Aquests ho retenen en el seu cos, la seva ment. És per això que, quan estàs davant d’un Ascendent és senzill deixar-te portar per la seva presència i confiança. Però ves amb compte doncs a vegades això els pot impedir veure que hi ha al seu voltant.

No obstant, si aconsegueixes guanyar-te el respecte d’un ascendent tindràs un dels millors aliats amb tu.

###### **Aurans -** (NM)

Fenomen astral: Alta concentració màgica

Magia asignada: Nigromancia

Característiques: secretista, conseller, comunicador, estudiat

**Descripció:**

Les persones nascudes durant fenòmens d’altes concentracions màgiques són conegudes com Aurans. La primera cosa que van notar a la seva pell van ser les onades de poder que omplien el ambient. Només ells han nascut en una realitat diferent i això fa que, a vegades, s'alinein en busca d’aquesta experiencia.

No obstant, els aurans, reconeixen la importància de tocar de peus a terra i comunicar-se amb els que els envolten. Saben la importància de la informació, els coneixements i la confiança. Tant és així que moltes vegades se’ls mira amb recel, temerosos del poder que porten amb ells i el que ens poden fer socialment.

La realitat, però, és que si et guanyes la confiança d’un Aura hauràs guanyat un dels millors consellers que tindràs en la teva vida. Així doncs assegura't de tractar-los com es mereixen.

###### **Estocàstic** - (CM)

Fenomen astral: quelcom inesperat

Magia asignada: Il·lusió

Característiques: imprevisible, caòtic, reinventor, xerraire

**Descripció:**

Nascuts al costat de l’inesperat, els estocàstics, saben que res és estable i que tot pot canviar. És per això que no esperen que les coses passin sino que les fan passar. El problema però? No solen pensar en les conseqüències.

Estar al costat d’un estocàstic pot ser, a la vegada, la experiencia més estressant o la més entretinguda per una persona. El que es segur es que trobaràs una nova forma de veure les coses si els pares prou atenció.

El principal problema dels estoàstics ve precisament de la seva principal força i es que no és estrany veure com un estocàstic recull problemes que tard o d’hora li cauran a sobre. Si tens paciència amb ells i els ajudes a veure més enllà del que tenen davant podràs trobar a la vegada un savi i un bufó en ells.